આ અંગે માહિતી આપતા શહેર અધ્યક્ષ સનતભાઈ મોદીએ જણાવ્યું હતું કે ભાવનગર અમદાવાદ ફોર લેન એ વર્ષોથી પ્રત્યેક ભાવેણાવાસીઓનું સ્વપ્ન રહ્યું છે ત્યારે વર્ષો પછી એક ગુજરાત વડાપ્રધાન બનતા નરેન્દ્રભાઈ મોદી દ્વારા પ્રદેશ અધ્યક્ષ જીતુભાઈ વાઘાણી, કેન્દ્રીય મંત્રી મનસુખભાઈ માંડવીયા અને મંત્રી વિભાવરીબેન દવેના અથાગ પ્રયત્નોથી ભારતીય જનતા પાર્ટીની કેન્દ્ર સરકારે ભાવેણાવાસીઓના આ સ્વપ્નને જમીન ઉપર ઉતારી રહી છે અને ભાવેણાના વિકાસનો રો-રો ફેરી સર્વિસ બાદ વધુ એક વિકાસદ્વારા ખોલી રહી છે. રૂા. ૭૦૦ કરોડના ખર્ચે ભાવનગરથી અધેલાઈ ફોરલેન બ્રીજ સાથેનો આરસીસી નેશનલ હાઈવે મંજુર કર્યો હતો. જેનું ખાત મુહૂર્ત આગામી ૧રમી ઓગષ્ટના રોજ નારી ચોકડી પાસે યોજાનાર છે. જેની તડામાર તૈયારીઓ વહીવટી તંત્ર અને પાર્ટી વતી આરંભવામાં આવેલ છે. કાર્યક્રમની રૂપરેખા અને સ્થળ નીરીક્ષણ માટે આજે જિલ્લા અધ્યક્ષ મહેન્દ્રસિંહ સરવૈયા, શહેર અધ્યક્ષ સનતભાઈ મોદી, મેયર મનહરભાઈ મોરી, કલેકટર, કમિશ્નર સહિત વહીવટી તંત્રના અધિકારીઓએ સ્થળ પર નિરીક્ષણ કરી તમામ તૈયારીઓને આખરી ઓપ આપી રહ્યા છે.